# Dani Rovira

Daniel Rovira de Rivas, conegut simplement com a Dani Rovira (Màlaga, 1 de novembre de 1980), és un humorista, monologuista i actor espanyol.

## Biografia

Rovira nasqué al barri de La Paz de Màlaga i és llicenciat en Ciències de l'Activitat Física i Esport per la Universitat de Granada. Fou membre d'un programa de monòlegs de Granada (1999-2004) i va fer l'últim any de la carrera (amb l'Erasmus) a la ciutat d'Oporto. És membre de la «Lliga de Match d'Improvisació de la Ciutat de Granada», i ha cursat El Match de Improvisación i Técnica Narrativa y Motores de la Improvisación per Borja Cortés al Teatre Asura de Madrid, i La Acción, el Espacio, el Tiempo y el Personaje en la Improvisación per Osqui Guzmán a l'Argentina. Per pagar-se els estudis treballà en un saló de te a Granada, on va aprendre molt.
De mica en mica s'endinsà en el món de la comèdia, dedicant-se a fer monòlegs a bars i cafeteries, fins que aconseguí fer-se un forat en la gira Paramount comedy i al programa Nuevos cómicos (Nous còmics) dins del canal. Amb el pas del temps treballà ja a programes de televisió com Estas no son las noticias (Cuatro) i col·laborà a Con hache de Eva (laSexta); a més de les seves participacions en El club de la comedia. Formà part també de l'equip de No le digas a mamá que trabajo en la tele (Cuatro), juntament amb Goyo Jiménez, David Perdomo o Iñaki Urrutia, i a Alguien tenía que decirlo (laSexta), amb Txabi Franquesa i David Broncano. Mentre es feia un forat en el món de la televisió, feu gires per tot Espanya amb els espectables Monólogos 10 i Las noches de el club de la comedia, compartint escenari amb monologuistes com Miguel Lago, Txabi Franquesa o David Broncano, entre molts altres. També representà el seu propi espectacle ¿Quieres salir conmigo? al Teatre Alexandra de Barcelona i al Teatre Alcázar de Madrid, el qual finalitzà el 2014.
L'estiu del 2013 començà el rodatge de Ocho apellidos vascos amb Clara Lago, Karra Elejalde i Carmen Machi, la seva primera aparició a la pantalla gran. Després de gravar la pel·lícula començà amb el rodatge de la sèrie de Globomedia B&B, de boca en boca on interpreta un becari d'una revista, amb el també malagueny Fran Perea i amb Belén Rueda, Macarena García, Carlos Iglesias i molts altres.
El 2015 va rebre el Premi Goya a millor actor revelació pel seu paper a la pel·lícula Ocho apellidos vascos (2014), va ser la segona vegada a la història que el presentador de la gala rebia a la vegada un premi.

## Vida personal

Rovira es va fer vegà perquè considera que és una dieta ètica i compromesa amb els animals i el medi ambient. El 2014 inicià una relació amb l'actriu espanyola Clara Lago que finalitzà el 2019. El març de 2020 va anunciar que patia un limfoma de Hodgkin i que ja havia començat amb el tractament de quimioteràpia.

## Filmografia seleccionada

* Pluja de mandonguilles 2 (2013)
* Ocho apellidos vascos (2014)
* Ara o mai (2015)
* Ocho apellidos catalanes (2015)
* 100 metros (2016)
* Thi Mai, rumbo a Vietnam (2017)
* Superlópez (2018)
* Miamor perdido (2018)
* Jungle Cruise (2021)
* Cuidado con lo que deseas (2021)
* M'ho passaré bé (2022)
* El bus de la vida (2024)

## Referències

* ↑ «Dani Rovira, de «profe» de educación física a promesa de la televisión» (en castellà). LaVozdeGalicia.es, 18-02-2014. [Consulta: 23 maig 2019].
* ↑ Ortega Dolz, Patricia. «La leyenda de Dani Rovira» (en castellà). ElPaís.com, 18-05-2014. [Consulta: 23 maig 2019].
* ↑ «La cara más desconocida de Dani Rovira» (en castellà). LaVanguardia.com. [Consulta: 30 juliol 2021].
* ↑ «Dani Rovira tendrá su propio té en Málaga» (en castellà). DiarioSur.es, 01-08-2014. [Consulta: 10 juliol 2021].
* ↑ «'No le digas a mamá que trabajo en la tele', humor para las tardes de Cuatro» (en castellà). Mediaset.es, 21-06-2011. [Consulta: 10 juliol 2021].
* ↑ «Cuando unos 'veinteañeros' Dani Rovira y David Broncano analizaron la crónica social en 'Alguien tenía que decirlo'» (en castellà). LaSexta.com, 25-03-2021. [Consulta: 10 juliol 2021].
* ↑ «El Club de la Comedia llega este jueves a Pamplona, con Dani Rovira, Txabi Franquesa y 'El Monaguillo'» (en castellà). 20Minutos.es, 26-12-2012. [Consulta: 10 juliol 2021].
* ↑ «Representaciones de ¿Quieres salir conmigo?» (en castellà). TeatroATreatro.com. [Consulta: 10 juliol 2021].
* ↑ «Venta de entradas de Dani Rovira» (en castellà). TrasLaRisa.es.
* ↑ «'B&B de boca en boca', una serie 'muy española'» (en castellà). El Mundo, 13-12-2013. [Consulta: 23 desembre 2017].
* ↑ «Dani Rovira recibe el Goya 2015 como mejor actor revelación por 'Ocho apellidos vascos'». TVE, 20-08-2015.
* ↑ Aniote, Carmen «Dani Rovira: «Me siento como un puma desde que soy vegano»». Diario ABC, 27-12-2018.
* ↑ «La verdad sobre la ruptura de Clara Lago y Dani Rovira» (en castellà). EuropaFM.com, 31-03-2021. [Consulta: 10 juliol 2021].
* ↑ «L'actor Dani Rovira anuncia que té càncer». Ara, 25-03-2020 [Consulta: 30 març 2020].
* ↑ Marinetto, Pablo «Dani Rovira revela que tiene cáncer: «No tengo miedo; estoy tranquilo»». Diario ABC, 26-03-2020.
* ↑ «'100 metros', el "gran altavoz" para denunciar la incomprensión de la esclerosis múltiple» (en castellà). RTVE, 02-11-2016. [Consulta: 28 gener 2017].
* ↑ García, Julián. «Javier Ruiz Caldera ('Superlópez'): "Els còmics han sigut el meu refugi d'infància"». El Periodico, 22-11-2018. [Consulta: 22 desembre 2018].
* ↑ Núñez, Gonzalo. ««Mi amor Perdido»: Rovira-Jenner, un amor como el perro y el gato». La Razon, 22-12-2018. [Consulta: 14 desembre 2018].
* ↑ Salvà, Bernat. «‘Jungle cruise’, del parc a la pantalla». ElPuntAvui.cat, 30-07-2021. [Consulta: 30 juliol 2021].